Deseñan no campus de Pontevedra unha aplicación para analizar adestramentos de fútbol - GCiencia
Captura dunha das funcionalidades da aplicación.
Deseñan no campus de Pontevedra unha aplicación para analizar adestramentos de fútbol
A ferramenta interpreta en tempo real os movementos de cada xogador e mide aspectos técnicos e tácticos
Por DUVI | 16/03/2017
Marián Fernández e Carlos Lago, profesores da Facultade de Ciencias da Educación e do Deporte.
“A nosa idea é que en tempo real o adestrador teña unha animación coas velocidades ou as intensidades de carreira dos xogadores, pero o que é máis interesante realmente é que fosemos capaces de medir tamén aspectos técnico-tácticos”, explica Lago, xa que a pesares de que os principais clubs contan xa con estes dispositivos, non existe no mercado un software que permita facer un seguimento deste tipo de tarefas de adestramento máis aló da análise individual do comportamento dos xogadores.
“A pregunta que queremos axudar a responder a un adestrador é moi sinxela, é se coa tarefa que están realizando no adestramento estanse conseguindo os obxectivos que busca”, explica Lago dunha aplicación dirixida a “modelizar o comportamento dinámico dos xogadores en tarefas de adestramento”. Non en van, “para a competición xa existen softwares moi potentes, pero non os hai para o adestramento”, sinala dun programa do que xa deseñaron un “primeiro prototipo, que polo de agora ten moitas limitacións”.
A app axudará ao adestrador a saber se se conseguen os obxectivos da tarefa
Temas: aplicacións informáticas, app, Carlos Lago, facultade de ciencias de educación e do deporte, fútbol, marián fernández, Pontevedra